5. υπενθυμίζει ότι διεξήχθησαν γενικές εκλογές στα Φίτζι, τον Μάιο 2006, οι οποίες κρίθηκαν αξιόπιστες από
τους διεθνείς παρατηρητές, μεταξύ των οποίων και η πολυάριθμη αποστολή εκλογικών παρατηρητών της ΕΕ·
6. υπενθυμίζει ότι η κυβέρνηση συνασπισμού την οποία σχημάτισε ο Πρωθυπουργός Qarase μετά τις εκλογές
χαίρει πλήρους δημοκρατικής νομιμότητας ενώ διαθέτει επίσης ισχυρή πλειοψηφία στο Κοινοβούλιο·
7. τονίζει ότι το μέλλον της πολυπολιτισμικής κοινωνίας των Φίτζι εξαρτάται από την αξιοπιστία και την νομιμό-
τητα των δημοκρατικών θεσμών στη βάση της αρχής της ισότητας των ανθρωπίνων όντων ανεξαρτήτως εθνοτικήςκαταγωγής που τυγχάνουν υποστήριξης από όλες τις κοινότητες·
8. συνιστά την σύσταση επιτροπής αλήθειας και συμφιλίωσης στα Φίτζι προκειμένου να συνεισφέρει στην ειρη-
νική συμβίωση μεταξύ των δύο μεγάλων κοινοτήτων της χώρας·
9. καλεί την Επιτροπή και τα κράτη μέλη να αναστείλουν πάραυτα κάθε μη ανθρωπιστική βοήθεια προς τα Φίτζι,
σύμφωνα με τα προβλεπόμενα στο άρθρο 96της συμφωνίας εταιρικής σχέσης του Κοτονού, με εξαίρεση τα εκπαι-
δευτικά προγράμματα, υπό την προϋπόθεση ότι αυτά εφαρμόζονται από ΜΚΟ·
10. καλεί την Ευρωπαϊκή Ένωση να θέσει πάραυτα σε ισχύ ταξιδιωτική απαγόρευση προκειμένου να αποτραπεί η
είσοδος στην επικράτεια των κρατών μελών της ΕΕ των στελεχών των ενόπλων δυνάμεων, των οικογενειών τους και
οποιουδήποτε προσώπου εμπλέκεται στο πραξικόπημα των Φίτζι·
11. απευθύνει έκκληση προς όλα τα μέλη των Φόρουμ των Νήσων του Ειρηνικού καθώς και προς τους λοιπούς
περιφερειακούς και διεθνείς φορείς να ασκήσουν πίεση προκειμένου να επιλυθεί η τρέχουσα κατάσταση και νακαταστεί δυνατή η μακροπρόθεσμη πολιτική, οικονομική και κοινωνική σταθερότητα στα Φίτζι·
12. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερ-
νήσεις των κρατών μελών, στον Γενικό Γραμματέα των Ηνωμένων Εθνών, στον Γενικό Γραμματέα της Βρετανικής
Κοινοπολιτείας, στις κυβερνήσεις των χωρών του Φόρουμ των Νήσων του Ειρηνικού, της Αυστραλίας και της Νέας
Ζηλανδίας, καθώς και στις κυβερνήσεις των εταίρων χωρών που συμμετέχουν στον πέραν του Φόρουμ διάλογο,
συμπεριλαμβανομένων των ΗΠΑ.
P6_TA(2006)0606
Συμμετοχή των Δυνάμεων του ΟΗΕ σε σεξουαλικές κακοποιήσεις στη Λιβερία και την
Αϊτή
Ψήφισμα του Ευρωπαϊκού Κοινοβουλίου σχετικά με τη συμμετοχή δυνάμεων του ΟΗΕ σε περιστατικά
σεξουαλικής κακομεταχείρισης στη Λιβερία και την Αϊτή
Το Ευρωπαϊκό Κοινοβούλιο,
—έχοντας υπόψη τη διάσκεψη υψηλού επιπέδου του ΟΗΕ σχετικά με την εξάλειψη της σεξουαλικής εκμετάλ-
λευσης και κακομεταχείρισης από προσωπικό των Ηνωμένων Εθνών και ΜΚΟ, που διεξήχθη στη Νέα Υόρκη
στις4Δεκεμβρίου 2006, καθώς και τις παρατηρήσεις του Γενικού Γραμματέα σε αυτή τη διάσκεψη·
—έχοντας υπόψη την τέταρτη Σύμβαση της Γενεύης (1949) για την προστασία των θυμάτων των ενόπλων
συγκρούσεων και τα συμπληρωματικά πρωτόκολλα του 1997 τα οποία ορίζουν ότι οι γυναίκες πρέπει να
προστατεύονται από το βιασμό και όλες τις άλλες μορφές σεξουαλικής βίας,
—έχοντας υπόψη τη Διακήρυξη των Ηνωμένων Εθνών της 20ής Δεκεμβρίου 1993, σχετικά με την Εξάλειψη της
Βίας Εναντίον των Γυναικών, και τη Σύμβαση των Ηνωμένων Εθνών της 20ής Νοεμβρίου 1989, για τα Δικαιώ-
ματα του Παιδιού,
—έχοντας υπόψη την απόφαση 1325 (2000) του Συμβουλίου Ασφαλείας των Ηνωμένων Εθνών της 31ης Οκτω-
βρίου 2000, σχετικά με τις Γυναίκες, την Ειρήνη και την Ασφάλεια,23.12.2006 C 317 E/899 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
—έχοντας υπόψη την απόφαση 1265 (1999) του Συμβουλίου Ασφαλείας του ΟΗΕ της 17ης Σεπτεμβρίου
1999, σχετικά με την Προστασία των Αμάχων σε Ένοπλες Συγκρούσεις, και ιδίως την παράγραφο 14αυτής, η
οποία ορίζει ότι το προσωπικό των Ηνωμένων Εθνών που συμμετέχει σε δραστηριότητες ειρήνευσης, διατή-
ρησης της ειρήνης και οικοδόμησης της ειρήνης πρέπει να έχει λάβει την κατάλληλη κατάρτιση, ιδίως στα
ανθρώπινα δικαιώματα, συμπεριλαμβανομένων διατάξεων που συνδέονται με το φύλο,
—έχοντας υπόψη τον Οργανισμό της Ρώμης για την ίδρυση του Διεθνούς Ποινικού Δικαστηρίου, που εγκρίθηκε
το1998, και ιδίως τα άρθρα 7και8,τα οποία ορίζουν το βιασμό, την σεξουαλική δουλεία, τον εξαναγκασμό
σε πορνεία, την εξαναγκασμένη εγκυμοσύνη και την εξαναγκασμένη στείρωση ή οποιαδήποτε μορφή σεξουα-
λικής βίας ως εγκλήματα εναντίον της ανθρωπότητας και εγκλήματα πολέμου και τα εξισώνουν με μια μορφήβασανιστηρίων και με σοβαρά εγκλήματα πολέμου, ανεξάρτητα από το αν οι ενέργειες αυτές διαπράττονται
συστηματικά ή όχι στο πλαίσιο διεθνών ή εσωτερικών συγκρούσεων,
—έχοντας υπόψη την απόφαση 1712 (2006) του Συμβουλίου Ασφαλείας των Ηνωμένων Εθνών της 29ης
Σεπτεμβρίου 2006, σχετικά με τη Λιβερία,
—έχοντας υπόψη την έκθεση του πρίγκηπα Ra'ad Zeid Al-Hussein, Συμβούλου του Γενικού Γραμματέα σε
θέματα σεξουαλικής εκμετάλλευσης και κακομεταχείρισης κατά τις ειρηνευτικές δραστηριότητες του ΟΗΕ, με
τίτλο «Μια συνολική στρατηγική για την εξάλειψη της μελλοντικής σεξουαλικής εκμετάλλευσης και κακομετα-
χείρισης κατά τις ειρηνευτικές δραστηριότητες των Ηνωμένων Εθνών» της4ης Απριλίου 2005,
—έχοντας υπόψη την έκθεση του Γραφείου Υπηρεσιών Εσωτερικής Εποπτείας (OIOS) της5ης Ιανουαρίου 2005,
με τίτλο «Έρευνα από το Γραφείο Υπηρεσιών Εσωτερικής Εποπτείας στις καταγγελίες για σεξουαλική εκμετάλ-
λευση και κακομεταχείριση από την Αποστολή του Οργανισμού Ηνωμένων Εθνών στη Λαοκρατική Δημοκρατία
του Κονγκό»,
—έχοντας υπόψη το ψήφισμά του της 1ης Ιουνίου 2006 σχετικά με την κατάσταση των γυναικών στις ένοπλες
συρράξεις και το ρόλο τους στην ανασυγκρότηση και τον εκδημοκρατισμό στις χώρες που ευρίσκονται σε
μεταπολεμικό στάδιο (
1),
—έχοντας υπόψη το άρθρο 115, παράγραφος 5,του Κανονισμού του,
Α.λαμβάνοντας υπόψη ότι οι πρόσφατες καταγγελίες σύμφωνα με τις οποίες παιδιά στην Αϊτή και στη Λιβερία
υπέστησαν βιασμούς και εκτέθηκαν σε πορνεία από μέλη της ειρηνευτικής δύναμης του ΟΗΕ, είναι το τελευ-
ταίο περιστατικό μια θλιβερής σειράς παρόμοιων σκανδάλων, όπου περιλαμβάνονται και πράξεις παιδεραστίας
από προσωπικό του ΟΗΕ στη Λαοκρατική Δημοκρατία του Κονγκό και διακίνηση ανθρώπων στο Κοσσυφο-πέδιο,
Β.λαμβάνοντας υπόψη ότι υπάρχουν σχεδόν 100 000 μέλη ειρηνευτικών δυνάμεων του ΟΗΕ στον κόσμο, η
τεράστια πλειοψηφία των οποίων προσφέρουν ευσυνείδητα και έντιμα τις υπηρεσίες τους, αλλά που η συνει-
σφορά τους στην ειρήνη και την ασφάλεια υπονομεύεται από τα σοβαρά σεξουαλικά παραπτώματα μικρούαριθμού μεμονωμένων μελών του προσωπικού του ΟΗΕ,
Γ.λαμβάνοντας υπόψη ότι τα Ηνωμένα Έθνη έχουν ερευνήσει 319 μέλη ειρηνευτικού προσωπικού για σεξουαλική
κακομεταχείριση από το 2004 και έχουν επιβάλει κυρώσεις σε 179 στρατιώτες, πολίτες και αστυνομικούς,
Δ.λαμβάνοντας υπόψη ότι τα μέλη του προσωπικού του ΟΗΕ που αποβάλλονται από τον οργανισμό για λόγους
σεξουαλικής εκμετάλλευσης σπανίως διώκονται ποινικά στη χώρα καταγωγής τους,
Ε.λαμβάνοντας υπόψη ότι ο σκοπός των ειρηνευτικών αποστολών είναι να βοηθήσουν τις χώρες που μαστίζονται
από εμφύλια ή διεθνή σύγκρουση να αποκαταστήσουν τη σταθερότητα, να εξασφαλίσουν τη δημόσια ασφάλεια
και να εμφυσήσουν κράτος δικαίου,
1. εκφράζει τον αποτροπιασμό του για τα ειδεχθή εγκλήματα που αποδίδονται σε προσωπικό του ΟΗΕ, μεταξύ
των οποίων η ανταλλαγή τροφίμων για σεξ·
2. καταδικάζει τις πράξεις των μελών της ειρηνευτικής δύναμης του ΟΗΕ στην Αϊτή και στη Λιβερία οι οποίοι
υπέβαλαν παιδιά σε βιασμούς και πορνεία·
3. καταδικάζει όλες τις πράξεις σεξουαλικής κακομεταχείρισης και εκμετάλλευσης καθώς και άλλες μορφές
εγκληματικών πράξεων που διαπράχθηκαν από προσωπικό του ΟΗΕ σε παραβίαση ανθρωπίνων δικαιωμάτων καθώςκαι σε κατάφωρη αντίθεση με την ειρηνευτική και ανθρωπιστική αποστολή του ίδιου του οργανισμού, πράξεις που
αποτελούν προδοσία της αποστολής αυτής·
4. υπογραμμίζει τον ιδιαίτερα ειδεχθή χαρακτήρα των πράξεων αυτών που έχουν ως θύματα εξαιρετικά
ευάλωτους και ασθενείς τοπικούς πληθυσμού τους οποίους το προσωπικό του ΟΗΕ θα έπρεπε να προστατεύει και
όχι να κακομεταχειρίζεται·23.12.2006 C 317 E/900 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL
(1)Κείμενα που εγκρίθηκαν, P6_TA(2006)0245.
5. καλεί όλα τα κράτη μέλη των Ηνωμένων Εθνών που αποστέλλουν προσωπικό σε ειρηνευτικές αποστολές να
δώσουν συνέχεια σε όλες τις καταγγελίες για σεξουαλική κακομεταχείριση και εκμετάλλευση, ιδίως δε σε εκείνες
που αφορούν ανηλίκους και να προσαγάγουν το ταχύτερο δυνατό στη δικαιοσύνη τα άτομα που διέπραξαν πράξειςσεξουαλικής κακομεταχείρισης·
6. καλεί το Γενικό Γραμματέα του ΟΗΕ να διενεργήσει περαιτέρω έρευνες σχετικά με το ρόλο των ειρηνευτικών
και ανθρωπιστικών παραγόντων των Ηνωμένων Εθνών στη σεξουαλική εκμετάλλευση και κακομεταχείριση παιδιώνκαι ευάλωτων μερίδων του πληθυσμού, με στόχο να δημιουργηθεί αποτελεσματικό σύστημα παρακολούθησης και
να επιβληθεί από τον ΟΗΕ πολιτική μηδενικής ανοχής·
7. χαιρετίζει την πρόσφατη διάσκεψη υψηλού επιπέδου των Ηνωμένων Εθνών της 4ης Δεκεμβρίου 2006 που
αντιμετώπισε τα ζητήματα της πρόληψης σεξουαλικής παραπτωμάτων από επιτόπου προσωπικό και την ανακοίνωσητου Γενικού Γραμματέα σχετικά με επικείμενη στρατηγική για την παροχή βοήθειας στα θύματα σεξουαλικής εκμε-τάλλευσης και κακομεταχείρισης, καθώς και τη χρήση δειγματοληψίας DNA ώστε να προληφθούν περαιτέρω περι-
πτώσεις κακομεταχείρισης·
8. εκφράζει σοβαρή ανησυχία για αναφορές που κάνουν λόγο για «κουλτούρα σιωπής» σε ορισμένες αποστολές
του ΟΗΕ, η οποία πηγάζει από το φόβο τιμωρίας και αντεκδίκησης· καλεί τον Οργανισμό Ηνωμένων Εθνών να
λάβει όλα τα απαραίτητα μέτρα ώστε να δημιουργήσει ένα περιβάλλον εργασίας που θα επιτρέπει στο προσωπικόνα καταγγέλλει υπερβάσεις χωρίς να φοβάται αντίποινα·
9. υπογραμμίζει ότι παρά τα τρέχοντα μέτρα και παρά την από μακρού εδραιωμένη προσέγγιση «μηδενικής
ανοχής» συνεχίζονται οι καταγγελίες για σεξουαλικά παραπτώματα· τονίζει ότι εάν ο ΟΗΕ δεν κατορθώσει επει-
γόντως να τερματίσει αυτή τη συμπεριφορά, θα υπάρξουν αρνητικές συνέπειες για την αξιοπιστία και το ηθικό
κύρος του οργανισμού συνολικά· επισημαίνει επίσης ότι σε μια τέτοια περίπτωση ορισμένα κράτη μέλη μπορεί να
μειώσουν τον αριθμό των στρατευμάτων τους σε περίοδο όπου υπάρχει έντονη ανάγκη για ειρηνευτικές αποστολές·
10. υπογραμμίζει τις δυσκολίες που αντιμετωπίζει ο ΟΗΕ σε σχέση με την επιβολή ποινών σε στρατιωτικούς που
είναι υπεύθυνοι για σεξουαλικά παραπτώματα επειδή η τελική ευθύνη για την εκπαίδευση και την πειθάρχησηστρατιωτικών παραμένει στην αρμοδιότητα των κρατών μελών· ζητεί, κατά συνέπεια, επιμόνως από τις εμπλεκό-
μενες χώρες να εφαρμόζουν πειθαρχικές διαδικασίες οποτεδήποτε είναι δυνατόν·
11. χαιρετίζει την φιλοδοξία να δημιουργηθεί δεσμευτική συνθήκη του ΟΗΕ για τη δίωξη πράξεων σεξουαλικής
κακομεταχείρισης που διαπράττονται από το ειρηνευτικό προσωπικό·
12. υπογραμμίζει ότι μια τέτοια συνθήκη πρέπει επίσης να περιλαμβάνει πολιτικές που εμποδίζουν την επανα-
πρόσληψη προσωπικού του ΟΗΕ που κατηγορείται για τέτοια αδικήματα, τη δημιουργία ταμείου για την παροχή
βοήθειας στα θύματα της κακομεταχείρισης, καθώς και μέτρα για την βελτίωση της εκπαίδευσης του προσωπικού
του ΟΗΕ σε θέματα ανθρωπίνων δικαιωμάτων·
13. καλεί τον ΟΗΕ να λάβει μέτρα για να εξασφαλίσει την προστασία των ευάλωτων μερίδων και ιδίως γυναικών,
παιδιών και προσφύγων σε περιοχές όπου πραγματοποιούν επιχειρήσεις οι δυνάμεις του· περαιτέρω καλεί τον ΟΗΕ
και την ΕΕ να υποστηρίξουν μέτρα για την ενδυνάμωση των γυναικών σε συγκρουσιακές και μετασυγκρουσιακέςκαταστάσεις έτσι ώστε να είναι λιγότερο ευάλωτες σε σεξουαλική εκμετάλλευση·
14. χαιρετίζει την εθνική εκστρατεία καταπολέμησης της σεξουαλικής εκμετάλλευσης και κακομεταχείρισης την
οποία δρομολόγησε η κυβέρνηση της Λιβερίας στις 4Δεκεμβρίου 2006 σε συνεργασία με τον ΟΗΕ και οργα-
νώσεις της κοινωνίας των πολιτών και την έκκληση της Προέδρου Ellen Johnson Sirleaf προς την διεθνή κοινό-
τητα «να μην κάνει κατάχρηση του πλούτου και της δύναμής της για τη σεξουαλική εκμετάλλευση παιδιών και
γυναικών»·
15. αναγνωρίζει το έργο των ειρηνευτικών αποστολών των Ηνωμένων Εθνών στην προώθηση της ειρήνης και της
ασφάλειας σε ολόκληρο τον κόσμο·
16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στον Γενικό
Γραμματέα των Ηνωμένων Εθνών και στις κυβερνήσεις των κρατών μελών των Ηνωμένων Εθνών.23.12.2006 C 317 E/901 Επίσηµη Εφηµερίδα της Ευρωπαϊκής Ένωσης
Πέμπτη 14Δεκεμβρίου 2006EL